Што да назіральнікаў, то запрашэнні пакуль не перадаваліся, бо яшчэ не вызначана дата выбараў. Аднак, улічваючы абавязкі Беларусі перад СНД і АБСЕ, варта чакаць на выбарах назіральнікаў ад гэтых міжнародных арганізацый. Якіх-небудзь змяненняў у выбарчым заканадаўстве ў найбліжэйшы час не прадугледжваецца, бо гэта будзе супярэчыць рэкамендацыям АБСЕ і Венецыянскай камісіі Савета Еўропы. Гэтыя арганізацыі раяць, каб заканадаўства змянялася не пазней чым за год да выбараў.